घटना स्थल पर बिखरे शरीर के कटे छोटे-छोटे अवशेषों, टूटी चप्पलें, तितर-बितर सामान, चारों ओर चीख-पुकार की दहाड़ती आवाजे, ये बताने के लिए काफी है कि कैसा रहा होगा वहां का मंजर। घटना हो जाने के बाद हर तरफ पड़ी लाशों को देखकर लोगों के रोंगटे खड़े हो रहे थे। मृतकों के परिजन रेल से कटे अपने लोगों के शरीर के अंगों को उठाकर इधर-उधर, रो-बिल्ला रहे थे। कुछ घंटों तक अफरा-तफरी का माहौल बना रहा। प्रशासनिक अमला भी घटनास्थल पर पहुंच चुका था, लेकिन उनके भी समझ में नहीं आ रहा था कि लाशों के ढेर कहां से उठाएं। रूंह कपा देने वाली अमृतसर की घटना ने क्षण भर में ही पर्व के दिन पूरे हिंदुस्तान की खुशियां मातम में तब्दील कर दी।